CGD ค่าใช้จ่ายหด หนุนไตรมาส 3/61 ขาดทุนลดลง 28.47% เหลือ 54 ลบ.
CGD ค่าใช้จ่ายหด หนุนไตรมาส 3/61 ขาดทุนลดลง 28.47% เหลือ 54 ลบ. จากปีก่อนขาดทุน 74.82 ลบ. ขณะที่งวด 9 เดือนขาดทุนเพิ่มขึ้น 13.56% มาที่ 276.61 ลบ. จากปีก่อนขาดทุน 243.57 ลบ.
14 พ.ย. 2561

บริษัท คันทรี่ กรุ๊ป ดีเวลลอปเมนท์ จำกัด (มหาชน) หรือ CGD รายงานผลการดำเนินงานประจำไตรมาส 3/2561 สิ้นสุดวันที่ 30 กันยายน 2561 (รวมบริษัทย่อย) ดังนี้

โดยผลการดำเนินงานในไตรมาสดังกล่าวมีผลขาดทุนลดลง เนื่องจาก กลุ่มบริษัทมีกำไรจากอัตราแลกเปลี่ยนเงินตราต่างประเทศจำนวน 126.94 ล้านบาท เพิ่มขึ้น 111.98 ล้านบาท หรือเพิ่มขึ้น 748.3% จากจำนวน 14.96 ล้านบาท ของไตรมาสเดียวกันปี 2560 ซึ่งสาเหตุที่สำคัญเกิดจาก การแข็งค่าของค่าเงินบาท ประกอบกับบริษัทย่อยในประเทศมีการกู้ยืมเงินสกุลดอลลาร์สหรัฐเพิ่มขึ้นตามความคืบหน้าโครงการเจ้าพระยาเอสเตทซึ่งมีความคืบหน้าไปมากในปี 2561
ขณะที่ ในไตรมาสที่ 3/2561 กลุ่มบริษัทมีค่าใช้จ่ายรวมทั้งสิ้น 211.01 ล้านบาท ลดลง 110.77 ล้านบาท หรือลดลง 34.4% จากจำนวน 321.78 ล้านบาท ของไตรมาสเดียวกันปี 2560 สาเหตุหลักเกิดจากการลดลงของต้นทุนขายอาคารชุดซึ่งสอดคล้องกันกับรายได้จากการขายอาคารชุดที่ลดลง รวมถึงการลดลงของต้นทุนในการจัดจำหน่าย และการลดลงของค่าใช้จ่ายในการบริหาร